
 DR.30.4.2008 

 

46 

Jadi apa yang kita perhatikan daripada kenyataan Yang Berhormat itu, maknanya 
dia hanya mencarikan, mengungkap bahawa dia serius dalam usaha menghapuskan 
rasuah tetapi tidak mencadangkan perkara-perkara yang patut dilakukan yang mana 
Parlimen yang mulia ini dapat menjalankannya. Ini kalau diperhatikan dalam kajian-kajian 
yang telah dibuat di India dan juga di Australia dan beberapa negeri.  Hasil daripada ini 
dengan secara cepat dapat mengurangkan keadaan pelaksanaan untuk mengurangkan 
rasuah dan pelaksanaan untuk mencari fakta-fakta mengenai rasuah dapat dijalankan 
dengan cepat.  Saya berharap Yang Berhormat dari Kulai menerima cadangan ini.   

Dato’ Seri Ong Ka Ting [Kulai]:  Tuan Yang di-Pertua, saya rasa Ahli-ahli Yang 
Berhormat ada banyak cadangan, pandangan mereka.  Berucaplah nanti.  Bagi cadangan 
itu dikemukakan untuk pertimbangan pihak kerajaan. 

Tuan Khairy Jamaluddin bin Abu Bakar [Rembau]:  Minta laluan Tuan Yang di-
Pertua. 

Dato’ Seri Ong Ka Ting [Kulai]:  Cukup, cukup Yang Berhormat.  Saya tidak bagi 
lagi sebab saya tidak ada masa lagi.  Banyak perkara belum pun... 

Tuan Khairy Jamaluddin bin Abu Bakar [Rembau]:  Yang Berhormat Kulai, ini 
kawan. 

Dato’ Seri Ong Ka Ting [Kulai]:  Semua ini kawan... 

Timbalan Yang di-Pertua [Datuk Ronald Kiandee]:  Yang Berhormat Rembau.  
Yang Berhormat Rembau bangun Yang Berhormat.  Dia tidak bagi Yang Berhormat 
Rembau.  Sila duduk. 

Dato’ Seri Ong Ka Ting [Kulai]:  Cukup saya tidak bagi sesiapa pun.   

Timbalan Yang di-Pertua [Datuk Ronald Kiandee]:  Yang Berhormat Rembau, 
bangun Yang Berhormat.  Dia tidak bagi Yang Berhormat Rembau, sila duduk.  

Dato’ Seri Ong Ka Ting [Kulai]:  Semua mereka boleh berucap dan bukan saya 
hanya seorang dapat peluang.  Jadi mereka berucaplah apabila sampai giliran mereka.  
Tuan Yang di-Pertua, saya hendak teruskan. 

Timbalan Yang di-Pertua [Datuk Ronald Kiandee]:  Teruskan, teruskan Yang 
Berhormat Kulai. 

Tuan Mohamed Azmin bin Ali [Gombak]:  Tuan Yang di-Pertua, saya minta 
laluan.  Dalam Dewan Rakyat pun, ada prinsip kroni hendak diamalkan, terima kasih.  
[Ketawa] [Dewan riuh] 

Dato’ Seri Ong Ka Ting [Kulai]:  Saya tidak bagi jalan lagi.   

Dr. Haji Mohd. Puad Zarkashi  [Batu Pahat]:  Sebab itu dia tidak bagi jalan. 

Dato’ Seri Ong Ka Ting [Kulai]:  Tidak bagi jalan lagi.  Saya ingin menyatakan 
sokongan terhadap agenda penambahbaikan ke atas sistem kehakiman negara yang telah 
digariskan oleh Yang Amat Berhormat Perdana Menteri pada majlis makan malam anjuran 
Majlis Peguam Malaysia pada 17 April yang lalu.   

Penubuhan sebuah Suruhanjaya Kehakiman yang bebas untuk melihat isu 
pelantikan dan kenaikan pangkat hakim serta peningkatan kadar gaji hakim-hakim adalah 
tepat pada masanya.  Langkah berkenaan dilihat mampu mengembalikan keyakinan rakyat 
awam terhadap sistem kehakiman negara.  Jika kita dapat membuktikan urusan pelantikan 
dan kenaikan pangkat hakim adalah telus, objektif dan bertanggungjawab.  Justeru, kita 
sedang bergerak seiring dengan peredaran masa yang mana cara pelantikan hakim-hakim 
ini sebenarnya telah diguna pakai di kebanyakan negara Komanwel.   

Cadangan peranan utama untuk Suruhanjaya Kehakiman ialah mengesyorkan 
calon-calon kepada Yang Amat Berhormat Perdana Menteri yang kemudiannya akan 
berunding dengan Majlis Raja-Raja sebelum menasihati Seri Paduka Baginda Yang di-
Pertuan Agong terhadap siapakah yang akan dilantik sebagai hakim ataupun dinaikkan 
pangkat.  Dalam erti kata lain, apabila Perdana Menteri berunding dengan Ketua Hakim 



46. Jadi apa yang kita perhatikan daripada kenyataan Yang Berhormat itu, maknanya dia hanya mencarikan, mengungkap bahawa dia serius dalam usaha menghapuskan rasuah tetapi tidak mencadangkan perkara-perkara yang patut dilakukan yang mana Parlimen yang mulia ini dapat menjalankannya. Ini kalau diperhatikan dalam kajian-kajian yang telah dibuat di India dan juga di Australia dan beberapa negeri. Hasil daripada ini dengan secara cepat dapat mengurangkan keadaan pelaksanaan untuk mengurangkan rasuah dan pelaksanaan untuk mencari fakta-fakta mengenai rasuah dapat dijalankan dengan cepat. Saya berharap Yang Berhormat dari Kulai menerima cadangan ini. Dato' Seri Ong Ka Ting [Kulai]: Tuan Yang di-Pertua, saya rasa Ahli-ahli Yang Berhormat ada banyak cadangan, pandangan mereka. Berucaplah nanti. Bagi cadangan itu dikemukakan untuk pertimbangan pihak kerajaan. Tuan Khairy Jamaluddin bin Abu Bakar [Rembau]: Minta laluan Tuan Yang di- Pertua. Dato' Seri Ong Ka Ting [Kulai]: Cukup, cukup Yang Berhormat. Saya tidak bagi lagi sebab saya tidak ada masa lagi. Banyak perkara belum pun... Tuan Khairy Jamaluddin bin Abu Bakar [Rembau]: Yang Berhormat Kulai, ini kawan. Dato' Seri Ong Ka Ting [Kulai]: Semua ini kawan... Timbalan Yang di-Pertua [Datuk Ronald Kiandee]: Yang Berhormat Rembau. Yang Berhormat Rembau bangun Yang Berhormat. Dia tidak bagi Yang Berhormat Rembau. Sila duduk. Dato' Seri Ong Ka Ting [Kulai]: Cukup saya tidak bagi sesiapa pun. Timbalan Yang di-Pertua [Datuk Ronald Kiandee]: Yang Berhormat Rembau, bangun Yang Berhormat. Dia tidak bagi Yang Berhormat Rembau, sila duduk. Dato' Seri Ong Ka Ting [Kulai]: Semua mereka boleh berucap dan bukan saya hanya seorang dapat peluang. Jadi mereka berucaplah apabila sampai giliran mereka. Tuan Yang di-Pertua, saya hendak teruskan. Timbalan Yang di-Pertua [Datuk Ronald Kiandee]: Teruskan, teruskan Yang Berhormat Kulai. Tuan Mohamed Azmin bin Ali [Gombak]: Tuan Yang di-Pertua, saya minta laluan. Dalam Dewan Rakyat pun, ada prinsip kroni hendak diamalkan, terima kasih. [Ketawa] [Dewan riuh]. Dato' Seri Ong Ka Ting [Kulai]: Saya tidak bagi jalan lagi. Dr. Haji Mohd. Puad Zarkashi [Batu Pahat]: Sebab itu dia tidak bagi jalan. Dato' Seri Ong Ka Ting [Kulai]: Tidak bagi jalan lagi. Saya ingin menyatakan sokongan terhadap agenda penambahbaikan ke atas sistem kehakiman negara yang telah digariskan oleh Yang Amat Berhormat Perdana Menteri pada majlis makan malam anjuran Majlis Peguam Malaysia pada 17 April yang lalu. Penubuhan sebuah Suruhanjaya Kehakiman yang bebas untuk melihat isu pelantikan dan kenaikan pangkat hakim serta peningkatan kadar gaji hakim-hakim adalah tepat pada masanya. Langkah berkenaan dilihat mampu mengembalikan keyakinan rakyat awam terhadap sistem kehakiman negara. Jika kita dapat membuktikan urusan pelantikan dan kenaikan pangkat hakim adalah telus, objektif dan bertanggungjawab. Justeru, kita sedang bergerak seiring dengan peredaran masa yang mana cara pelantikan hakim-hakim ini sebenarnya telah diguna pakai di kebanyakan negara Komanwel. Cadangan peranan utama untuk Suruhanjaya Kehakiman ialah mengesyorkan calon-calon kepada Yang Amat Berhormat Perdana Menteri yang kemudiannya akan berunding dengan Majlis Raja-Raja sebelum menasihati Seri Paduka Baginda Yang di- Pertuan Agong terhadap siapakah yang akan dilantik sebagai hakim ataupun dinaikkan pangkat. Dalam erti kata lain, apabila Perdana Menteri berunding dengan Ketua Hakim.